stanford-oval/wikipedia huggingface dataset:
נבי קייטה
קריירת מועדונים > ליברפול

ב-1 ביולי 2018 נרכש קייטה על ידי ליברפול מלייפציג תמורת 52.75 מיליון ליש"ט, כאשר 48 מיליון מתוכם נכללו בסעיף השחרור של השחקן וסכום היתרה הוסכם על פי מיקומה של לייפציג בסוף אותה עונה.
עם הגיעו קיבל קייטה את החולצה מספר 8 אותה לבש לפניו סטיבן ג'רארד, אשר הייתה פנוייה מאז עבר האחרון ללוס אנג'לס גלאקסי. קייטה ערך את הופעת הבכורה שלו ב-12 באוגוסט 2018 במשחק הליגה נגד וסטהאם יונייטד שהסתיים בניצחונה של ליברפול בתוצאה 4:0.
ב-5 באפריל 2019 הבקיע קייטה את שער הבכורה שלו במדי ליברפול בניצחון 3:1 נגד סאות'המפטון. ב-9 באפריל של אותה שנה הבקיע את שער הכורה שלו במסגרת ליגת האלופות בניצחון על פורטו במשחק הראשון מבין שניים בשלב רבע הגמר. ב-1 במאי 2019, במהלך המשחק הראשון בשלב חצי הגמר מול ברצלונה, נפצע קייטה וסיים את העונה. אף על פי שנפצע, הוא זכה בתואר הראשון בליברפול תוך שהוא מחוץ לסגל ביום המשחק כאשר חבריו לקבוצה הבטיחו את הניצחון בגמר ליגת האלופות מול טוטנהאם הוטספור.
ב-18 בדצמבר, הוא הבקיע את השער הראשון בניצחון קבוצתו 1–2 על המועדון המקסיקני מונטריי בחצי גמר גביע העולם למועדונים, שלושה ימים לאחר מכן, ב-21 בדצמבר, הוא פתח בהכרב קבוצתו במשחק גמר נגד פלמנגו הברזילאית, כשהוא משחק 100 דקות עד שהוחלף. ליברפול ניצחה את המשחק בהארכה וזכתה בתואר.
במאי 2023 הודיעה ליברפול על פרידה מנאבי קייטה. בסך הכל ערך 84 הופעות ליגה במדי הקבוצה בהן כבש שבעה שערים.
קריירה בינלאומית

ב-28 ביולי 2013 ערך קייטה את הופעת הבכורה שלו בנבחרת גינאה, במשחק נגד נבחרת מאלי במסגרת מוקדמות אליפות אפריקה לאומות 2014. ב-5 בספטמבר 2014 ערך קייטה את הופעת הבכורה הרשמית שלו בנבחרת, כששיחק 90 דקות ובישל שער בניצחון 1–2 על נבחרת טוגו במסגרת מוקדמות גביע אפריקה לאומות 2015. ב-12 בנובמבר 2015 הבקיע קייטה את שער הבכורה שלו בנבחרת, שער בדקה ה-27 בניצחון 0–1 על נבחרת נמיביה במסגרת מוקדמות מונדיאל 2018.
נכלל בסגל נבחרת גינאה לטורניר גביע אפריקה לאומות 2023.
נכלל בסגל הנבחרת האולימפית של גינאה לטורניר הכדורגל באולימפיאדת פריז (2024).
תארים

אליפות אוסטריה (2): 2014/2015, 2015/2016
הגביע האוסטרי (2): 2014/2015, 2015/2016
אליפות אנגליה: 2019/2020
ליגת האלופות: 2018/2019
הסופר קאפ האירופי: 2019
גביע העולם למועדונים: 2019
גביע הליגה האנגלי: 2021/2022
גביע אנגלי: 2021/2022
מגן הקהילה: 2022
הערות שוליים

1 2 3 4 5 6 7  Ten things on RB Leipzig's African star Naby Keita - bundesliga.com, bundesliga.com - the official Bundesliga website (באנגלית)
↑  "Who is Liverpool target Naby Keita? We profile the RB Leipzig midfielder". Sky Sports (באנגלית). נבדק ב-2017-08-30.
↑  RB Leipzig's Season Finish Could Wind Up Increasing Liverpool's Fee for Naby Keita. Sports Illustrated. December 14, 2017
↑  קלופ אישר: "נאבי קייטה סיים את העונה", באתר ynet, 3 במאי 2019
↑  Liste des 25 pour la CAN 2023 בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית)
↑  18 joueurs, 4 réservistes, voici le groupe retenu par le sélectionneur Kaba Diawara en vue des JO Paris 2024 בחשבון הפייסבוק הרשמי של פדרציית הכדורגל הגינאית, 4 ביולי 2024 (בצרפתית)
| נבחרת גינאה – גביע אפריקה לאומות 2021 |
| --- | --- | --- |
|  1 ע. קייטה •  2 מ. סילה •  3 א. סילה •  4 א. קונטה II •  5 סו •  6 א. דיאוורה •  7 סיסה •  8 נ. קייטה •  9 ז'. קאנטה •  10 גילאבוגי •   11 באיו •  12 א. קונטה I • 13 מ.ע. קמארה •  14 מוריבה • 15 דירסטאם • 16 מ. קמארה • 17 ע. קאנטה • 18 סומה • 19 קאנה • 20 פ. קונאטה • 21 קאבה • 22 קונה • 23 א. קמארה • 24 מ. קונאטה • 25 דיאלו • 26 פ. קמארה • 27 יוסוף • מאמן: ק. דיאוורה |  1 ע. קייטה •  2 מ. סילה •  3 א. סילה •  4 א. קונטה II •  5 סו •  6 א. דיאוורה •  7 סיסה •  8 נ. קייטה •  9 ז'. קאנטה •  10 גילאבוגי •   11 באיו •  12 א. קונטה I • 13 מ.ע. קמארה •  14 מוריבה • 15 דירסטאם • 16 מ. קמארה • 17 ע. קאנטה • 18 סומה • 19 קאנה • 20 פ. קונאטה • 21 קאבה • 22 קונה • 23 א. קמארה • 24 מ. קונאטה • 25 דיאלו • 26 פ. קמארה • 27 יוסוף • מאמן: ק. דיאוורה | גינאה |
| נבחרת גינאה – גביע אפריקה לאומות 2023 |
| --- | --- | --- |
|  1 ע. קייטה •  2 א. קונט •  3 א. סילה •  4 סו •  5 דיאקאבי •  6 דיאוורה •  7 גילאבוגי •  8 נ. קייטה •  9 גיראסי •  10 מוריבה •   11 באיו •  12 דיאקיטה • 13 מוח. קמארה •  14 כ. סיסה • 15 ס. סיסה • 16 מוס. קמארה • 17 ז'נווייה • 18 א. קמארה • 19 קמאנו • 20 קונאטה • 21 ס. סילה • 22 קונה • 23 טורה • 24 קאנטה • 25 פ. קונט • מאמן: ק. דיאוורה |  1 ע. קייטה •  2 א. קונט •  3 א. סילה •  4 סו •  5 דיאקאבי •  6 דיאוורה •  7 גילאבוגי •  8 נ. קייטה •  9 גיראסי •  10 מוריבה •   11 באיו •  12 דיאקיטה • 13 מוח. קמארה •  14 כ. סיסה • 15 ס. סיסה • 16 מוס. קמארה • 17 ז'נווייה • 18 א. קמארה • 19 קמאנו • 20 קונאטה • 21 ס. סילה • 22 קונה • 23 טורה • 24 קאנטה • 25 פ. קונט • מאמן: ק. דיאוורה | גינאה |
| נבחרת גינאה – אולימפיאדת פריז 2024 |
| --- | --- | --- |
|  1 סילה •  2 אולארה •  3 סיסה •  4 סומה •  5 דוקורה •  6 א. דיאוורה •  7 בלדה •  8 נ. קייטה •  9 ה. קמארה •  10 מוריבה •   11 ע. קמארה •  12 בה • 13 מא. קייטה •  14 דיאלו • 15 א. קמארה • 16 מו. קייטה • 17 טורה • 18 באנגורה • מאמן: ק. דיאוורה |  1 סילה •  2 אולארה •  3 סיסה •  4 סומה •  5 דוקורה •  6 א. דיאוורה •  7 בלדה •  8 נ. קייטה •  9 ה. קמארה •  10 מוריבה •   11 ע. קמארה •  12 בה • 13 מא. קייטה •  14 דיאלו • 15 א. קמארה • 16 מו. קייטה • 17 טורה • 18 באנגורה • מאמן: ק. דיאוורה | גינאה |
צסק"א מוסקבה (רוגבי)

| --- | --- |

 מידע כללי
 http://www.cska-rugby.ru/
מועדון הרוגבי "צסק"א" מוסקבה (ברוסית: Регбийный клуб «ЦСКА» Москва) הוא מועדון רוגבי מקצועני מהעיר מוסקבה. נוסד ב-12 ביולי 2014 והוקם על ידי אגודת צסק"א מוסקבה. הקבוצה הוקמה כיורשת לקבוצת בית הספר של ועדת ההוצאה לפועל המרכזית, שהתקיימה בתקופת ברית המועצות. מאז הקמתה מחדש ועד 2020 התמודדה בליגת המשנה הרוסית ברוגבי. מאז עונת 2020/2021 מתמודדת בליגת העל הרוסית ברוגבי.
הישגים

ליגת העל הסובייטית:
סגנות: 1936
גביע רוסיה
שמינית גמר: 2019
סרט אמנויות לחימה

סרט אמנויות לחימה הוא תת-סוגה של סרט פעולה. סרטי אמנויות לחימה מכילים מספר רב של קרבות בסגנונות אמנויות לחימה שונות בין הדמויות (לרוב מן המזרח). הקרבות בדרך כלל מהווים חלק עיקרי בסרט ולעיתים קרובות הם תורמים להתפתחות הדמויות. הסרטים בדרך כלל כוללים סוגים אחרים של פעולה, כגון קרבות יד-ביד, פעלולים, מרדפים וקרבות ירי.
היסטוריה

כמו עם סרטי אקשן אחרים, סרטי אמנויות לחימה נשלטים על ידי פעולה בדרגות שונות; ברבים מן הסרטים ישנו פיתוח מועט של הדמויות ועלילות קצרות והם מתרכזים באופן כמעט בפעולה. בסרטים אחרים בז'אנר, יש עלילות יצירתיות ומורכבות יותר ודמויות מפותחות עם סיפור מורכב.
הסרטים בעלי העלילה המורכבת נחשבים בדרך כלל לאמנותיים יותר, אבל הסרטים האחרים, בעלי העלילה הפשוטה יותר הם בעלי הצלחה מסחרית וגם המועדפים על ידי חובבי הז'אנר.
אחד הסרטים ההוליוודיים הראשונים המעסיק את השימוש של אמנויות לחימה היה הסרט
בהלה בצוק השחור
משנת 1955.
דמויות רבות בסרטי אמנויות לחימה הם אמני לחימה אשר לרוב מגולמים על ידי אמני לחימה אמיתיים. אם זה אינו המקרה, השחקנים מתאמנים באומניות הלחימה לקראת תפקידיהם, או הבמאי יכול להסתמך על אקשן מסוגנן או על טריקים של צילום כגון זוויות צילום, עריכה, כפילים ו-computer-generated imagery. טרמפולינות וקרשי קפיצה יכולים לשמש כדי להגדיל את הגובה של קפיצות. מעת לעת גם אמני לחימה אמיתיים משתמשים בטכניקות אלה, תלוי בסגנון האקשן של הסרט.
במהלך שנות ה-70 וה-80 של המאה ה-20, הסרטים בעלי הנוכחות המרבית היו מאות סרטי קונג פו וסרטי נינג'ה אשר דובבו לאנגלית. הסרטים הופקו על ידי האחים שו, גודפרי הו, ומפיקים אחרים מהונג קונג. סרטים אלו שודרו באופן נרחב בסופי השבוע בטלוויזיה באמריקה הצפונית. זמנים אלו בטלוויזיה היו לעיתים קרובות ידועות כקולנוע קונג פו, תיאטרון חגורה שחורה, או וריאציות שונות. כלול ברשימה זו של סרטים מסחריים קלאסיקות כמו "הבוס הגדול", "מאסטר שיכור", "מתאגרף אחד חמוש".
סרטי אמנויות לחימה מופקים בכל העולם, אבל הז'אנר נשלט על ידי קולנוע הפעולה של הונג קונג, ששיאם משנת 1971 עם עלייתו של ברוס לי עד אמצע שנות ה-1990 עם ירידה כללית בתעשייה. שחקנים בולטים בז'אנר כוללים את ג'קי צ'אן, ג'ט לי, דוני ין וסאמו האנג.
נשים אף הן ממלאות תפקידים ראשיים בז'אנר, כולל שחקניות כמו מישל יאו, אנג'לה מאו, סינתיה רות'רוק. בנוסף, תעשיית האנימציה המערבית אימצה את הז'אנר ופרצה עם סרט הזיכיון קונג-פו פנדה, בכיכובם של ג'ק בלאק ואנג'לינה ג'ולי, של החברה הבינלאומית DreamWorks Animation.
אמני לחימה בולטים בקולנוע

ג'קי צ'אן
ג'ט לי
ברוס לי
דוני ין
ז'אן-קלוד ואן דאם
סטיבן סיגל
צ'אק נוריס
סאמו האנג (אנ')
מייקל ג'יי וייט
דייוויד קאראדין
וסלי סנייפס
דולף לונדגרן
סקוט אדקינס
ג'ייסון סטיית'האם
טוני ג'ה
איקו אוואיס
ראו גם

Wuxia
הערות שוליים

↑  "The Problem With Fx". Newsweek. נבדק ב-2010-07-04.
↑  Beale, Lewis (1986-04-20). "Martial Arts Pics--packing A Hard Punch". The Los Angeles Times. נבדק ב-2010-09-04.
↑  "Martial arts moves get a hip-hop flair". Christian Science Monitor. נבדק ב-2010-12-15.
↑  Wren, Celia (1992-02-23). "FILM; Martial-Arts Movies Find a Home In South Africa". New York Times. נבדק ב-2010-12-05.
↑  "Maximizing The Matrix". Newsweek. נבדק ב-2010-07-04.
↑  Dixon, Wheeler W (2000-02-24). Film genre 2000: new critical essays. ISBN 9780791445143. נבדק ב-2011-09-08.
↑  "The Encyclopedia of Martial Arts Movies - Bill Palmer - Google Books". Books.google.co.uk. נבדק ב-2015-03-10.
↑  "Film Genre 2000: New Critical Essays - Google Books". Books.google.co.uk. 2000-02-24. נבדק ב-2015-03-10.
↑  "The American Martial Arts Film - M. Ray Lott - Google Books". Books.google.co.uk. נבדק ב-2015-03-10.
↑  "Behind the Camera - Bad Day at Black Rock". Tcm.com. נבדק ב-2015-03-10.
↑  "The Problem With Fx". Newsweek. נבדק ב-2010-12-16.
↑  Schneiderman, R. M. (2009-05-23). "Contender Shores Up Karate's Reputation Among U.F.C. Fans". The New York Times. נבדק ב-2010-01-30.
↑  Meisler, Andy (1994-07-03). "TELEVISION; The Biggest Star You Never Heard Of". The New York Times. נבדק ב-2010-12-15.
↑  "Hollywood is on a martial arts kick masters of ancient ways break into pop mainstream". Orlando Sentinel. נבדק ב-2010-12-21.
↑  Miller, Davis (1992-08-23). "MOVIES The Next Action Hero? Kathy Long is a champion kickboxer whose movie moves remind some of Norris and Van Damme". The Los Angeles Times. נבדק ב-2010-12-21.
| --- | --- |
בקרת זהויות :  NLI: 987007563851705171  BNE: XX548850  BnF: cb122888059 (data)  LCCN: sh2001000477 
ברוס לי הפך ל"אייקון" של סרטי לחימה.
אלזבת' (סדרת טלוויזיה)

| --- | --- |

סמליל הסדרה
 סוגה:  דרמה-קומית פרוצדורלית משטרתית
 יוצרים:  מישל קינג (אנ') רוברט קינג (אנ')
 שחקנים:  קארי פרסטון (אנ') קארה פטרסון ונדל פירס
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  10
 תוכנית מקור:  האישה הטובה
 הפקה
 חברת הפקה:  נמורינו הפקות קינג סייז הפקות אולפני CBS
 טכניקת צילום:  מצלמה יחידה
 אורך פרק:  41 דקות
 שידור
 רשת שידור:  CBS פרמאונט+
 רשת שידור בישראל:  yes TV Drama yes VOD
 תקופת שידור מקורית:  29 בפברואר 2024 – הווה
 תקופת שידור בישראל:  1 במרץ 2024 – הווה (344 ימים)
 קישורים חיצוניים
 אתר התוכנית
 דף התוכנית ב-IMDb
אלזבת' (באנגלית: Elsbeth) היא סדרה דרמה-קומית פרוצדורלית משטרתית אמריקאית, המהווה סדרת בת של "האישה הטובה". הסדרה עוקבת אחר עלילותיה של עורכת הדין אלזבת' טסיוני ההופכת לבלשית. הסדרה משודרת החל מ-29 בפברואר 2024 ברשת CBS.
בישראל, הסדרה משודרת החל מ-1 במרץ 2024 בערוץ yes TV Drama.
עלילה

אלזבת' טסיוני (קארי פרסטון) היא עורכת דין לא שגרתית אך נבונה, שאחרי הקריירה המצליחה שלה בשיקגו, מנצלת את נקודת המבט הייחודית שלה כדי לבצע תצפיות ייחודיות לצד משטרת העיר ניו יורק. היא מופקדת לפקח על ניטורים וצווי הסכמה לאחר כמה מעצרים שנויים במחלוקת.
דמויות > דמויות ראשיות

אלזבת' טסיוני (קארי פרסטון) (אנ')
קאיה בלנק (קארה פטרסון)
סי וי ואגנר (ונדל פירס)
דמויות > דמויות חוזרת

קלאודיה פיין (גלוריה ראובן) – אשתו של סי וי ואגנר.
דמויות > דמויות אורחות

אלכס מודריאן (סטיבן מוייר)
סקיפ מייסון (ג'סי טיילר פרגוסון) – היוצר של תוכנית המציאות הפופולרית "Lavish Ladies".
ג'ואן (ג'יין קרקובסקי) – מתווכת נדל"ן יוקרתי.
גלוריה (לינדה לאבין) – נשיאת מועצת קו-אופ.
מרגו (רטה) (אנ') – שדכנית.
אשטון הייז (קיגן-מייקל קי)
ד"ר ונסה הולמס (ג'ינה גרשון)
סקירת הסדרה

| עונה | עונה | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון | ממוצע צופים (במיליונים) |
| --- | --- | --- | --- | --- | --- | --- | --- |
|  | 1 | 10 | 29 בפברואר 2024 | 23 במאי 2024 | 1 במרץ 2024 | 24 במאי 2024 | 4.5 |
סקירת הסדרה > פרקים

| מספר פרק | שם הפרק | שם הפרק בעברית | בימוי | תסריט | תאריך שידור מקורי ארצות הברית | תאריך שידור בישראל ישראל | צופים בארצות הברית (במיליונים) |
| --- | --- | --- | --- | --- | --- | --- | --- |
| 1 | Pilot | פיילוט | רוברט קינג | רוברט ומישל קינג | 29 בפברואר 2024 | 1 במרץ 2024 | 4.59 |
| 2 | A Classic New York Character | דמות ניו יורקית קלאסית | רוברט קינג | בריאן גולובוף | 4 באפריל 2024 | 5 באפריל 2024 | 5.43 |
| 3 | Reality Shock | מציאות מחשמלת | רון אנדרווד | ג'ונתן טולינס | 4 באפריל 2024 | 5 באפריל 2024 | 4.60 |
| 4 | Love Knocked Off | אהבה מזויפת | רוזמרי רודריגז | אריקה שלטון קודיש | 11 באפריל 2024 | 12 באפריל 2024 | 4.35 |
| 5 | Ball Girl | נערת הכדור | רוב הארדי | אריק רנדל | 18 באפריל 2024 | 19 באפריל 2024 | 4.28 |
| 6 | An Ear For An Ear | אוזן תחת אוזן | ננסי האוור | זואי מרשל | 25 באפריל 2024 | 26 באפריל 2024 | 4.28 |
| 7 | Something Blue | משהו כחול | יאפ פונג-יי | אריקה לרסון | 2 במאי 2024 | 3 במאי 2024 | 4.23 |
| 8 | Artificial Genius | גאונות מלאכותית | טיין רפאלי | לאה ננקו וינקלר | 9 במאי 2024 | 10 במאי 2024 | 4.20 |
| 9 | Sweet Justice | צדק מתוק | קווין רודני סליבן | בריאן גולובאף, אריקה שלטון קודיש | 16 במאי 2024 | 17 במאי 2024 | 4.26 |
| 10 | A Fitting Finale | סיום הולם | רוזמרי רודריגז | ג'ונתן טולינס | 23 במאי 2024 | 24 במאי 2024 | 4.90 |
הפקה > פיתוח

ב-31 בינואר 2023 פורסם שרשת CBS הזמינה סדרה שלמה בעלת 10 פרקים בהפקת אולפני CBS.
זמן קצר לאחר תחילת הסדרה, יוצרי הסדרה הצהירו שלמרות שאלזבת' טסיוני היא דמות מהסדרה "האישה הטובה", הם לא מחשיבים סדרה זו כסדרת בת אלא כסדרה עצמאית.
באפריל 2024 חודשה הסדרה לעונה שנייה.
הפקה > ליהוק

יוצרי הסדרה ציינו שלמרות שהם נמנעו מליהוק חוזר של שחקנים עבור דמויות שונות בסדרות "האישה הטובה" ו"הטובות לקרב", הם לא הקפידו על כך בסדרה זו. לכן, כמה שחקנים אורחים שהופיעו בסדרות הקודמות, כמו לינדה לאבין, יופיעו כדמויות אחרות בסדרה זו.
ביקורת

הסדרה קיבלה באתר הביקורות "Rotten Tomatoes" דירוג של 91% על סמך 22 ביקורות מבקרים. באתר "Metacritic", המשתמש בממוצע משוקלל, הסדרה קיבלה ציון של 70 מתוך 100 על סמך 14 מבקרים, מה שמצביע על "ביקורות חיוביות בדרך כלל".
הערות שוליים

↑  Nellie Andreeva, CBS Orders Pilots For ‘The Good Wife’ Spinoff ‘Elsbeth’ Starring Carrie Preston & ‘Matlock’ Reboot With Kathy Bates, Writers Rooms For ‘The Pact’ & ‘Watson’, Deadline, ‏31 בינואר 2023 (באנגלית)
1 2  Lesley Goldberg, “I Don’t Think This Is Like The Avengers”: ‘The Good Fight’ Creators on Why ‘Elsbeth’ Isn’t Really a Spinoff, The Hollywood Reporter, ‏1 במרץ 2024 (באנגלית אמריקאית)
↑  Joe Otterson, ‘Elsbeth’ Renewed for Season 2 at CBS, Variety, ‏18 באפריל 2024 (באנגלית אמריקאית)
צוקהארה

ערך זה עוסק בקפיצה בהתעמלות מכשירים. אם התכוונתם למשמעות אחרת, ראו .
צוקהארה היא סוג של קפיצה ספציפית מתוך משפחת הקפיצות בהתעמלות מכשירים. קפיצת הצוקהארה הראשונה בוצעה על ידי מיצו צוקהארה ב-1972, ונקראה על שמו.
קפיצת צוקהארה מורכבת מחצי סיבוב מהקפיץ אל שולחן הקפיצות, ואז דחיפה לאחור, בדרך כלל אל סלטה אחורית או פריסה.
ביפנית מכונה טכניקה זו בשם "סלטת ירח" (Moonsault).
וריאציות

כל קפיצה שיש בה פליק-פלאק עם 1/4 עד 1/2 סיבוב אל שולחן הקפיצות והיא הופכת לסלטה לאחור מסווגת כצוקהארה. כמה וריאציות של קפיצות צוקהארה כוללות:
קים – צוקהארה תחוב או נמתח עם פיתול מלא (360°).
זמולודצ'יקובה – צוקהארה נמתח עם סיבוב של 2/1 (720°).
פלפס – חצי סיבוב אל שולחן הקפיצות, ואחריו חצי פיתול ואז פריסה קדמית.
הערות שוליים

↑  "Vault Skills Terminology". אורכב מ-המקור ב-2008-08-18. נבדק ב-2008-02-24.
↑  Sports Zenshū 3: Kikai Undō, coauthored by Masao Takemoto and Kazuo Abe, published in 1975 by Poplar Publishing.
עוד סיפור סינדרלה

| --- | --- |

 בימוי:  דיימון סנטוסטפנו 
 הופק בידי:  דילן סלרס ניל דודסון כריס פוס מישל ג'ונסטון
 תסריט:  אריק פטרסון ג'סיקה סקוט
 עריכה:  טוני לומברדו 
 שחקנים ראשיים:  סלינה גומז   דרו סילי   ג'יין לינץ'   קטרין איזבל   ג'סיקה פרקר קנדי   אמילי פרקינס   מרכוס פולק
 מוזיקה:  גרג צ'אם
 מדינה:  ארצות הברית, קנדה 
 חברת הפקה:  האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה, ישירות לווידיאו 
 הקרנת בכורה:  16 בספטמבר 2008
 משך הקרנה:  88 דקות
 שפת הסרט:  אנגלית 
 סוגה:  קומדיה רומנטית, סרט נעורים, סרט מוזיקלי 
 מקום התרחשות:  לוס אנג'לס 
 תקופת התרחשות:  יום ולנטיין 
 אתר רשמי
 דף הסרט ב־IMDb
 
עוד סיפור סינדרלה (באנגלית: Another Cinderella Story) הוא סרט קומדיית נעורים מוזיקלית משנת 2008 בבימויו של דיימון סנטוסטפנו ובכיכובה של סלינה גומז, דרו סילי וג'יין לינץ'. זהו סרט המשך לסיפור סינדרלה משנת 2004 והסרט השני בסדרת הסרטים של סיפור סינדרלה. הסרט שוחרר ב-DVD ב-16 בספטמבר 2008.
בעקבות הסרט שוחרר סרט ההמשך סיפור סינדרלה: היה היה שיר בשנת 2011.
עלילה

מרי סנטיאגו, תלמידת תיכון עם שאיפות להיות רקדנית, גרה עם אמה החורגת דומיניק, זמרת פופ מפורסמת לשעבר ושתי אחיותיה החורגות, בריט וברי שמתייחסות אליה כאל משרתת.
יום אחד מגיע אל בית הספר תלמיד חדש ששמו ג'ואי פארקר, זמר ורקדן ידוע שחוזר ללימודים בתיכון אחרי סיבוב הופעות בעולם, ולכבוד הגעתו מארגנים נשף מסכות. בניגוד להוראותיה של דומיניק, מרי הולכת לנשף ביחד עם חברתה תמי, שם היא רוקדת עם ג'ואי בלי שהיא יודעת מי הוא. ג'ואי מתאהב במרי כשהוא רוקד איתה, אך לא יודע מי היא. הוא מוריד את מסכתו ומראה לה מי הוא, אבל באותו רגע, היא שמה לב לשעה המאוחרת ומבינה שבקרוב אמה החורגת תחזור לבית ותשים לב שאינה שם. היא ממהרת לחזור הביתה ומפילה את נגן השירים שלה, ובעזרתו ג'ואי מנסה לחפש אותה.
אחיותיה החורגות של מרי מאיימות עליה שאם תספר לו שהיא זו שרקדה איתו, הן יפיצו קלטת מביכה שלה מגיל 11 שבה היא מביעה הערצה לג'ואי. תמי מנסה לשכנע את מרי שבכל זאת תספר לג'ואי שהיא זאת שרקדה איתו, וביום ההולדת של בריט וברי, מרי מגלה לג'ואי מי היא. הם נהיים חברים ומתאמנים ביחד לאודישן של מרי באוניברסיטה.
נטליה, האקסית של ג'ואי מקנאה, ובעזרת בריט וברי הן מצליחות לסכסך בין מרי לג'ואי, וגורמות למרי לחשוב שהוא בוגד בה. דומיניק לא רוצה שמרי תלך לאוניברסיטה ולכן היא גורמת לכך שיבוטל האודישן של מרי לאקדמיית הריקוד בטענה שמרי שברה את שתי רגליה.
החברה של מרי, תמי, והחבר של ג'ואי, דסטין ("הפאנק"), מצליחים לשכנע את מרי לבוא לתחרות ריקודים שעורך ג'ואי. בתחרות, מרי וג'ואי רוקדים יחד על הבמה, ולאחר מכן ג'ואי מסביר למרי מה קרה והם חוזרים להיות זוג. מנהלת אקדמיית הריקוד, שג'ואי הזמין לתחרות על מנת שתראה את מרי רוקדת, מודיעה למרי שהתקבלה לאקדמיה.
דמויות

סלינה גומז בתור מרי סנטיאגו
מיה אאידה דוראן בתור מרי בת ה-3
ניקול מוניוז בתור מרי בת ה-11
דרו סילי בתור ג'ואי פארקר
ג'יין לינץ' בתור דומיניק בלאט
אמילי פרקינס בתור בריט בלאט
קת'רין איזבל בתור ברי בלאט
ג'סיקה פארקר קנדי בתור תמי
מרקוס פאולק בתור דסטין
ניקול לפלקה בתור נטליה פארוש
לינדה בויד בתור אווי פארקר
גרווין סנפורד בתור רוד פארקר
קולין פו בתור לי-הה
קאמיל מיטשל בתור רגינה קרטיקוס
טיפני בארנס בתור דורין סמיט
פסקול

לסרט יצא פסקול שכולל בתוכו 14 שירים. האלבום יצא בפורמט תקליטור והורדה דיגיטלית ב-26 באוגוסט 2008 על ידי חברת Razor & Tie בארצות הברית, קנדה, אוסטרליה והממלכה המאוחדת. האלבום הגיע למקום השמיני במצעד הפסקולים של בילבורד ומכר כ-129,000 עותקים נכון ליולי 2013. את הפסקול מוביל הסינגל Tell Me Something I Don't Know המבוצע על ידי גומז.
| עוד סיפור סינדרלה: הפסקול> מס' | עוד סיפור סינדרלה: הפסקול> שם | עוד סיפור סינדרלה: הפסקול> כותב(ים) | עוד סיפור סינדרלה: הפסקול> מבצע | עוד סיפור סינדרלה: הפסקול> משך | עוד סיפור סינדרלה: הפסקול>  | עוד סיפור סינדרלה: הפסקול>  | עוד סיפור סינדרלה: הפסקול>  | עוד סיפור סינדרלה: הפסקול>  | עוד סיפור סינדרלה: הפסקול>  |
| --- | --- | --- | --- | --- | --- | --- | --- | --- | --- |
| 1. | Tell Me Something I Don't Know  | אנטונינה ארמאטו, ראלף צ'רצ'וול, מייקל נילסן | סלינה גומז | 3:20 |  |  |  |  |  |
| 2. | New Classic (גרסת הסינגל)   | צ'רצ'וול, נילסן, סילי, ג'ולין בל | דרו סילי וסלינה גומז | 3:08 |  |  |  |  |  |
| 3. | Hurry Up and Save Me  | ארמאטו, צ'רצ'וול, נילסן | טיפני ג'יארדינה | 3:50 |  |  |  |  |  |
| 4. | Just That Girl  | צ'רצ'וול, נילסן, סילי | דרו סילי | 3:17 |  |  |  |  |  |
| 5. | Bang a Drum  | צ'רצ'וול, נילסן, בל | סלינה גומז | 3:12 |  |  |  |  |  |
| 6. | 1st Class Girl  | צ'רצ'וול, נילסן, פאולק, סילי | מרקוס פאולק ודרו סילי | 3:00 |  |  |  |  |  |
| 7. | Hold 4 You  | צ'רצ'וול, נילסן, בל, דיימון סנטוסטפנו, אריק פטרסון, ג'סיקה סקוט | ג'יין לינץ' | 2:29 |  |  |  |  |  |
| 8. | Valentine's Dance Tango (לחן)   | צ'רצ'וול, נילסן, צ'צ'ה אלרה | The Twins | 2:12 |  |  |  |  |  |
| 9. | No Average Angel  | סטיב וולש, ג'יל וולש, ריצ'רד המונד | טיפני ג'יארדינה | 2:57 |  |  |  |  |  |
| 10. | Don't Be Shy (בשיתוף עם Lil' JJ וצ'אני)   | לויד טרנר, טרנס הנקוק, פיליפ גרין, קרל דורסי | Small Change | 4:03 |  |  |  |  |  |
| 11. | X-Plain It to My Heart  | סילי, צ'רצ'וול, נילסן | דרו סילי | 1:15 |  |  |  |  |  |
| 12. | New Classic (גרסה חיה)   | צ'רצ'וול, נילסן, סילי, בל | דרו סילי וסלינה גומז | 5:29 |  |  |  |  |  |
| 13. | Another Cinderella Story (לחן)   | פאסאנו | ג'ון פאסאנו | 2:39 |  |  |  |  |  |
| משך כולל: | משך כולל: | משך כולל: | משך כולל: | 40:12 |  |  |  |  |  |
הערות שוליים

↑  Ask Billboard: Why Do Some Songs Fade Out And Others End Cold?, בילבורד, ‏5 ביולי 2013 (באנגלית)
| סלינה גומז |
| --- | --- | --- |
| דיסקוגרפיה • פרסים ומועמדויות • שירים • וידאוגרפיה • סיבובי הופעות | דיסקוגרפיה • פרסים ומועמדויות • שירים • וידאוגרפיה • סיבובי הופעות |  |
| אלבומי אולפן | Stars Dance • Revival • Rare |  |
| אלבומי אוסף | For You |  |
| מיני-אלבומים | Another Cinderella Story EP • Selena × Votes • Revelación |  |
| סינגלים | "Tell Me Something I Don't Know" • "Magic" • "Send It On" • "Come & Get It" • "Slow Down" • "The Heart Wants What It Wants" • "Good for You" • "Same Old Love" • "Hands to Myself" • "Kill Em with Kindness" • "It Ain't Me" • "Bad Liar" • "Fetish" • "Wolves" • "Back to You" • "I Can't Get Enough" • "Lose You to Love Me" • "Look at Her Now" • "Rare" • "Boyfriend" • "Past Life" • "Ice Cream" • "De Una Vez" • "Baila Conmigo" • "Selfish Love" • "999" • "Let Somebody Go" • "Calm Down" • "My Mind & Me" • "Single Soon" • "Love On" |  |
| שיתופי פעולה | "Whoa Oh! (Remix)" • "I Want You to Know" • "We Don't Talk Anymore" • "Hands" • "Trust Nobody" • "Taki Taki" • "Anxiety" |  |
| סינגלים שיווקיים | "Shake It Up" • "Me & the Rhythm" • "Feel Me" |  |
| שירים אחרים | "Birthday" • "Stars Dance" • "Like a Champion" • "Forget Forever" • "Revival" • "Sober" • "Me & My Girls" • "Only You" • "Dance Again" • "Vulnerable" • "People You Know" • "She" |  |
| סיבובי הופעות | Stars Dance Tour • Revival Tour |  |
| ערכים קשורים | המכשפים מווייברלי פלייס • סלינה גומז & הסצנה • רק רוצחים בבניין • Selena + Chef •‏ Selena Gomez: My Mind & Me |  |
| --- | --- |
בקרת זהויות :  MusicBrainz release group: 7f147ec2-a65f-350f-925a-401c72e297e1
פינגווין ישר-ציצה

| פינגווין ישר-ציצה |
| --- | --- |
 פינגווין ישר-ציצה
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: פינגווינאים
משפחה:: פינגוויניים
סוג:: פינגווין מצויץ
מין:: פינגווין ישר-ציצה
שם מדעי
 Eudyptes sclateri ‏בולר, 1888
תחום תפוצה


פינגווין ישר-ציצה (שם מדעי: Eudyptes sclateri) הוא מין של פינגווין מהסוג פינגווין מצויץ, ולו נוצות ראש צהובות ישרות. מין זה מצוי בסכנת הכחדה. מין זה מצוי רק בניו זילנד, באיי קמפבל ובאיי באונטי.
מין זה הוכר רק בשנים האחרונות.
מאפיינים

גובהו של פינגווין ישר-ציצה נע בין 50–70 ס"מ ומשקלו 2.5-6 ק"ג. הוא בעל נוצות שחורות בגבו ואפורות על הבטן. הראש שחור והגבות צהובות וישרות. המקור גדול וכתום. כפות הרגליים ורודות.
רבייה

פינגווין ישר-ציצה מקנן בלהקות בחופים סלעיים. הוא ניזון בים מדגים ודיונונים, יחד עם פינגוויני ציצה נוספים.
הפינגווין הנקבה מטילה ביצהר ראשונה כשהיא נודדת לאיי הרבייה שלה מול חופיה הדרומיים של ניו זילנד, ואת הביצה השנייה היא מטילה לאחר הגעתה לאזור, 5 ימים אחרי ההטלה הראשונה. הפינגווין מוותר על הביצה הראשונה שמטילה הנקבה, כי אינו יכול לגדל שני אפרוחים. ולביצה השנייה אותה מטילה הנקבה, יש סיכוי גדול יותר לשרוד כי היא גדולה יותר מהראשונה בכ-85%
הזן מצוי בסכנת הכחדה.